CELEX: 62010CN0485
Language: bg
Date: 2010-10-08 00:00:00
Title: Дело C-485/10: Иск, предявен на 8 октомври 2010 г. — Европейска комисия/Република Гърция

4.12.2010   
            
            
               BG
            
            
               Официален вестник на Европейския съюз
            
            
               C 328/26
            
         Иск, предявен на 8 октомври 2010 г. — Европейска комисия/Република Гърция
   (Дело C-485/10)
   ()
   2010/C 328/44
   Език на производството: гръцки
   
      Страни
   
   
      Ищец: Европейска комисия (представители: B. Stromsky и Μ. Konstantinidis)
   
      Ответник: Република Гърция
   
      Искания на ищеца
   
   
               —
            
            
               да се установи, че като не е приела в предвидените срокове всички необходими мерки за изпълнение на Решение Е(2008) 3118 на Комисията от 2 юли 2008 г. (поправено с Решение на Комисията от 13 август 2008 г.) относно помощите, които е предоставила на предприятието Ellinika Nafpigeia AE или при всички положения като не е уведомила в достатъчна степен Комисията за мерките, взети на основание член 19 от решението, Република Гърция не е изпълнила задълженията си по членове 2, 3, 5, 6, 8, 9 и по членове 11—18 от споменатото решение, както и по Договора за функционирането на Европейския съюз,
            
         
               —
            
            
               да се осъди Република Гърция да заплати съдебните разноски.
            
         
      Правни основания и основни доводи
   
   Искът на Комисията има за предмет изпълнението от Република Гърция на решението на Комисията относно неправомерните държавни помощи, които са предоставени на предприятието Ellinika Nafpigeia AE и които трябва да бъдат възстановени от отдела на това предприятие, който не отговаря за военните въпроси.
   Комисията отбелязва, че Гърция е трябвало да осигури изпълнението на решението в четиримесечен срок, считано от съобщаването му. Решението е било съобщено на 13 август 2008 г. и Комисията не е удължила предвидения за изпълнението на решението срок. Следователно предоставения на Гърция срок за съобразяване от формална гледна точка с решението е изтекъл на 13 декември 2008 г.
   Комисията припомня, че съгласно постоянна практика на Съда единственият основателен мотив, който държава членка може да изтъкне в своя защита срещу иск за неизпълнение на задължения, подаден от Комисията на основание член 108, параграф 2 от ДФЕС, е абсолютна невъзможност да изпълни точно решението.
   В конкретния случай обаче гръцките власти не са изтъкнали довод, изведен от абсолютна невъзможност за изпълнение. Напротив, още в самото начало те са изразили волята си да изпълнят решението възможно най-бързо. Комисията обаче отбелязва, че към момента, в който е предявила настоящия иск, гръцките власти все още не за предприели никаква мярка, за да изпълнят дори отчасти решението.
   Комисията преценява, че Гърция не е предприела необходимите марки, за да изпълни решението или в съответствие с разрешението, предмет на обсъждания между нейните служби и компетентните гръцки органи, или по какъвто и да било друг подходящ начин.